kapıkule halkalı ve halkalı kapıkule demiryolu hattında işletilen bölgesel trenler hakkında merak ettiğiniz tüm detayları sizler için derledik. tcdd bölgesel trenin güzergah haritası, ayrıntılı sefer saatleri, trenin durduğu ana ve [okuningi ...] 31 Yehova nomba aebele Mose ati: 2 “Landwila+ abena Israele pa bena Midiani.+ Pa numa ukafwa nge fyafwa abantu bobe.”+ 3 E ico Mose aebele abantu ati: “Pangasheni abantu aba kuya ku bulwi, pa kuti bayelwa na bena Midiani no kuleta icilandushi ca kwa Yehova pa bena Midiani.+ 4 Mutume abantu ikana limo (1,000) ku bulwi ukufuma mu mukowa umo umo mu mikowa yonse iya kwa Israele.” 5 Awe mu bena Israele abali amakana na makana+ basalilemo abantu amakana ikumi na yabili (12,000), abantu ikana limo (1,000) ukufuma mu mukowa umo umo, abaipangeshe ukuya ku bulwi.+ 6 Awe Mose abatumine ku bulwi, atumine abantu ikana limo (1,000) ukufuma mu mukowa umo umo, abatumine pamo na Finehasi+ mwana Eleasari shimapepo ukuya ku bulwi, ninshi ne fipe fya mushilo na mapenga+ ya kulisha pa kwita abantu fili mu kuboko kwakwe. 7 Na bo bailelwisha abena Midiani, nga filya fine fye Yehova aebele Mose, kabili baipeye umwaume onse.+ 8 Kabili ishamfumu sha Midiani bashipaile pamo na bambi, e kutila, Ebi, Rekemu, Suri, Huri na Reba, ishamfumu shisano isha Midiani;+ kabili baipeye na Balaamu+ mwana Beore ku lupanga. 9 Lelo abana ba kwa Israele basendele bunkole abanakashi ba ku Midiani kumo na bana babo;+ bapokele ne fitekwa fyabo fyonse ne mikuni yabo yonse na fyonse ifyo balesangilamo ubwikalo. 10 Baocele ne misumba yabo yonse iyo baleikalamo ne nkambi shabo shonse isha malinga.+ 11 Basendele na bantu bonse ne fitekwa fyonse ne fyuma ifyo bapokele.+ 12 E ico baletele kuli Mose na kuli Eleasari shimapepo na ku lukuta lwa bana ba kwa Israele, bankole ne fyuma ne fyo bapokele, bafitwele ku nkambi, mu ciswebebe ca Moabu,+ icabela mupepi na Yordani ku Yeriko. 13 Kabili Mose na Eleasari shimapepo ne ntungulushi sha lukuta shonse baile ku kubakumanya ku nse ya nkambi. 14 Kabili Mose afuliilwe abaume ba bulwi,+ bacilolo ba pa bantu amakana na bacilolo ba pa bantu imyanda abalebweluluka ukufuma ku bulwi. 15 E ico Mose atile kuli bena: “Bushe abanakashi bonse mwabaleka ukuba no mweo?+ 16 Moneni! Aba bene, ebo Balaamu aebele ukubeleleka abana baume ba kwa Israele ukubembukila+ Yehova pa mulandu wa kwa Peore,+ icalengele no kuti icikuko ciise pa lukuta lwa kwa Yehova.+ 17 E ico nomba ipayeni abana bonse abaume, ipayeni no mwanakashi onse uwalaalapo no mwaume.+ 18 Na bakashana bonse abashabala abalaalapo no mwaume muleke babe no mweo.+ 19 Lelo imwe, ikaleni ku nse ya nkambi inshiku cinelubali (7). Onse uwaipeye umuntu+ na onse uwakumishe ku waipaiwe,+ mukaisangulule+ pa bushiku bwalenga shitatu na pa bwalenga cinelubali (7), imwe na bankole benu. 20 Mukaisangulwile ifya kufwala fyonse ne fipe fyonse ifya mpapa na conse icapangwa ku masako ya mbushi ne fipe fyonse ifya cimuti ukuti mwikaba na lubembu.”+ 21 E lyo Eleasari shimapepo atile ku baume ba bulwi abaile ku kulwa: “Ili e funde ilyo Yehova aebele Mose, 22 ‘Ni golde fye na silfere, no mukuba, ne cela, na kapotwe no mutofwe, 23 fyonse ifilopololwa mu mulilo,+ e fyo mukapishe mu mulilo, e lyo fikasanguluka. Kabili ni ku menshi ya kusangulwila epela e ko fikasangulwilwe.+ Na fyonse ifishilopolwelwa mu mulilo mukafipishe mu menshi.+ 24 Kabili mukacape ifya kufwala fyenu pa bushiku bwalenga cinelubali (7) no kuba abasanguluka, e lyo mwingengila mu nkambi.’”+ 25 E lyo Yehova asosele kuli Mose ati: 26 “Penda fyonse ifyo bapokele, na bankole kumo ne fitekwa, iwe na Eleasari shimapepo na bakalamba ba mikowa aba lukuta. 27 Kabili wakanye pabili ifyo bapokele no kufipeela ku baile ku bulwi abalwileko inkondo na ku lukuta lonse ulwashala.+ 28 Kabili upoke umusonko+ ukufuma ku baume abaile ku bulwi abalwileko inkondo uwa kupeela kuli Yehova, pa bantu imyanda isano (500) ubuulepo umuntu umo, na pa ng’ombe imyanda isano ubuulepo imo na pa mpunda imyanda isano ubuulepo imo e lyo na pa mpaanga imyanda isano ubuulepo imo. 29 Pali hafu wabo e po mubuule umusonko no kuupeela kuli Eleasari shimapepo pa kuti ube umusangulo wa kwa Yehova.+ 30 Kabili pali hafu wa bana ba kwa Israele ubuulepo umo pa bantu amakumi yasano (50), ing’ombe imo pa ng’ombe amakumi yasano, impunda imo pa mpunda amakumi yasano ne mpaanga imo pa mpaanga amakumi yasano, no musango onse uwa fitekwa, ufipeele ku bena Lebi,+ ababombela pa cikuulwa ca mushilo ica kwa Yehova.”+ 31 Awe Mose na Eleasari shimapepo bacitile filya fine fye Yehova aebele Mose. 32 Kabili ifyo abantu abaile ku bulwi bapokele, ni mpaanga amakana imyanda mutanda na makumi cinelubali na yasano (675,000), 33 ne ng’ombe amakana amakumi cinelubali na yabili (72,000), 34 ne mpunda amakana amakumi mutanda ne kana limo (61,000). 35 E lyo abanakashi+ abashatalile abalaalapo no mwaume,+ bonse bali amakana amakumi yatatu na yabili (32,000). 36 na hafu wa mpaanga ishapeelwe ku baile ku bulwi ni mpaanga amakana imyanda itatu na makana amakumi yatatu na cinelubali ne myanda isano (337,500). 37 No musonko+ uwapeelwe kuli Yehova pa mpaanga iyi wali imikuni imyanda mutanda na makumi cinelubali na isano (675). 38 Ne ng’ombe ishalipo shali amakana amakumi yatatu na mutanda (36,000) no musonko uwapeelwe kuli Yehova pali ishi wali ing’ombe amakumi cinelubali na shibili (72). 39 Ne mpunda shali amakana amakumi yatatu ne myanda isano (30,500) no musonko uwapeelwe kuli Yehova pali ishi wali impunda amakumi mutanda na imo (61). 40 Na bantu bali amakana ikumi na mutanda (16,000), no musonko uwapeelwe kuli Yehova pali aba wali abantu amakumi yatatu na babili (32). 41 E lyo Mose apeele umusonko kuli Eleasari shimapepo+ ku kuba umusonko wa kuli Yehova, nga filya fine fye Yehova aebele Mose.+ 42 Kabili hafu wa fipe ifyali fya bena Israele, ifyo Mose ayakenye ukufuma pali filya ifya baume abalwile ubulwi aali ifi: 43 Hafu wa mikuni uo ulukuta lwapeelwe aali amakana imyanda itatu na makana amakumi yatatu na cinelubali ne myanda isano (337,500), 44 ne ng’ombe shali amakana amakumi yatatu na makana mutanda (36,000), 45 ne mpunda shali amakana amakumi yatatu ne myanda isano (30,500), 46 na bantu bali amakana ikumi na mutanda (16,000). 47 E lyo Mose abuulilepo cimo pa makumi yasano (50) aya bantu na ya fitekwa, no kufipeela ku bena Lebi,+ abalebombela+ pa cikuulwa ca mushilo ica kwa Yehova, nga filya fine fye Yehova aebele Mose. 48 Na baume abasalwa abali pa makana ya baume ba bulwi,+ bacilolo ba pa bantu amakana na bacilolo ba bantu imyanda+ abalebweluluka bapaleme kuli Mose, 49 kabili batile kuli Mose: “Ababomfi benu nabapenda abaume ba bulwi abali mu minwe yesu kabili tapabulile umuntu nangu umo pali ifwe.+ 50 Kanshi natupeele kuli Yehova umutuulo+ wa conse ico cila muntu asangile, ifipe fya golde, amakoosa ya ku molu, amakoosa, inindaminwe+ sha kufwatikilako, amasikiyo, no twa kuiyemfeshako+ utwa banakashi, pa kuti tufutile imyeo yesu kuli Yehova.” 51 Awe Mose na Eleasari shimapepo bapokele golde kuli bena,+ no tubeekobeeko tonse. 52 Kabili golde yonse iyo basangwilile Yehova yali amashekele amakana ikumi na mutanda ne myanda cinelubali na makumi yasano (16,750), ukufuma kuli bacilolo ba pa bantu amakana na kuli bacilolo ba pa bantu imyanda. 53 Pa fipe fyonse ifyo abaume ba bulwi bapokolwele, cila muntu alibuulilepo.+ 54 E ico Mose na Eleasari shimapepo bapokele golde ukufuma kuli bacilolo ba pa bantu amakana na ku ba pa bantu imyanda no kuleta mu cikuulwa ca kukumaninako pa ntanshi ya kwa Yehova ku kuba ica kwibukisha+ ku bana ba kwa Israele.